کۆمەڵێ جە جوانا ئاپۆیی شارو پاۋەی، جە بەرزائیەکا کەشو شاهۆی ١٩ هۆمین سالرۆ گێرتەی ڕێبەر ئاپۆیشا شەرمەزار کەرد و ج جە پەیامێۋشانە واتەنشا:"ڕۆ بە ڕۆ زیاتەر ڕاسی فەلسەفەو ڕێبەر ئاپۆی جە خەباتو گەلەکەیما بەرگنۆ.
ئێمە پسۆ جوانا بە ئەرکو وێما مزانمێ کە بە گرد جۆرێ درێژەدەرو ڕاو گیان سەردەسا ئازادی بیمێ . هەر پاسە با گرد کەس بزانۆ کە چەنی گێرتەی رێبەر ئۆجەلانی نەتاواشا ۋیر و فەلسەفەکەیش زیندان بکەرانە".
پاۋەیەکێ مەۋاچان:"سەرەڕاو شەرمەزار کەردە ئی ڕۋە سیاۋەیە ، پەیمان تازە کەرمێۋە کە تا دما هەناسە جە فەلسەفەو رێبەر ئاپۆی ساحێبداری کەرمێ . بە باوەڕو ئێمە بە پاو ژیۋاو و مدرامان و ئارۆ رۆژئاوا کوردستانی ، تەنیا ڕاو چارەسەری گرفتەکا کوردی و ۋەرکەوتوو دلێڕاسەی، تەنیا  کرداری کەردەو فەلسەفەکەو ڕێبەر ئۆجەڵانیەن.
دماجار گۆشەگیری سەرو ڕاێبەر ئۆجەلانی بە درێژەو پیلانگێڵی ١٥ شوباتی ینمێ و هەر پاسە بێ دەنگی جیهانیا جە ۋەراۋەر گۆشەکیری ئیمرالی و  هێرشو عۆسمانییا سەردەمی و داعشی پێ سەرو عەفرینی شەرمەزار کەرمێ. سۆز و وەفا پەی ڕێڤازەکەو ڕێبەریما تازە کەرمێ و تا ئازادی فیزیکیش درێژە بە چالاکیەکاما مدێمێ".
